હુમલાની યોજના હાલમાં કુલગામ ખાતે મળેલી ત્રાસવાદીઓની બેઠકમાં તૈયાર કરવામાં આવી હતી. આ વખતે હુમલાની જવાબદારી લશ્કરે તોયબાના લીડર મોહમ્મદ નાવિદ જટ્ટ ઉર્ફે અબુ હંજાલાને સોંપી દેવામાં આવી છે. તોયબાને હુમલા માટે મોટા પાયે હથિયારો મળનાર છે. સઘન સુરક્ષા વ્યવસ્થા વચ્ચે અમરનાથ યાત્રા માટે શ્રદ્ધાળુઓનો પ્રથમ કાફલો ગયા બુધવારનાં દિવસે સવારે જમ્મુથી બાલતાલ અને બેઝ કેમ્પ માટે રવાના થયો હતો. ૬૦ દિવસની આ યાત્રામાં આ વખતે અઢી લાખથી વધુ શ્રદ્ધાળુઓ નોંધણી કરાવી ચુક્યા છે. અમનારથ યાત્રા ૨૬મી ઓગસ્ટ સુધી ચાલનાર છે. અમરનાથ યાત્રીઓની સંખ્યામાં પહેલાની સરખામણીમાં વધારો થાય તે માટે આ વખતે વડાપ્રધાન નરેન્દ્ર મોદી પોતે ગંભીર રીતે ધ્યાન આપી રહ્યા છે.